
საქართველოს ფინანსური მონიტორინგის სამსახურის უფროსის 
ბრძანება №162

2004 წლის 20 დეკემბერი 
ქ. თბილისი

„ნოტარიუსების მიერ ინფორმაციის მიღების, სისტემატიზაციის, დამუშავებისა და საქართველოს ფინანსური მონიტორინგის სამსახურისათვის გადაცემის წესის შესახებ” საქართველოს ფინანსური მონიტორინგის სამსახურის უფროსის 2004 წლის 27 ივლისის №93 ბრძანებით დამტკიცებულ დებულებაში ცვლილებების შეტანის თაობაზე

„უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონის მე-10 და მე-15 მუხლების შესაბამისად, ვბრძანებ:

მუხლი 1
საქართველოს ფინანსური მონიტორინგის სამსახურის უფროსის 2004 წლის 27 ივლისის №93 ბრძანებით დამტკიცებულ დებულებაში „ნოტარიუსების მიერ ინფორმაციის მიღების, სისტემატიზაციის, დამუშავებისა და საქართველოს ფინანსური მინიტორინგის სამსახურისათვის გადაცემის წესის შესახებ” (სსმ III, 2004წ., №79) შეტანილ იქნეს შემდეგი ცვლილებები:

ა) მე-8 მუხლის მე-6 პუნქტი ჩამოყალიბდეს შემდეგი რედაქციით:

„6. ანგარიშგების სპეციალური ფორმის ნაბეჭდი სახით (აგრეთვე, საჭიროების შემთხვევაში, თანდარ-თული მასალების) საქართველოს ფინანსური მონიტო-რინგის სამსახურისათვის მიწოდება ხდება საიმედოდ დაბეჭდილი კონვერტით. ნოტარიუსის მიერ პირადად ან უფლებამოსილი თანამშრომლის მიერ (ამ უკანას-კნელს კონვერტი გადაეცემა დაბეჭდილი და მას არა აქვს უფლება იცოდეს მისი შინაარსი), ან ფოს-ტის საშუალებით, შეკვეთილი საფოსტო გზავნილის სახით. კონვერტზე უნდა აღინიშნოს მისი გამომგზავნი ნოტარიუსის სახელი, გვარი და მისამართი, ადრესატი („საქართველოს ფინანსური მონიტორინგის სამსახური”), მისი მისამართი – 0105, საქართველო, ქ. თბილისი, თავისუფლების მოედანი №7, მე-7 სართული და კონფიდენციალური ინფორმაციის გრიფი.“
ბ) მე-8 მუხლის მე-8 პუნქტი ჩამოყალიბდეს შემდეგი რედაქციით:

„8. ინფორმაცია მონიტორინგს დაქვემდებარებული გარიგებების შესახებ უნდა მიეწოდოს საქართველოს ფინანსური მონიტორინგის სამსახურს ტელეფონისა და ფაქსის შემდეგ ნომრებზე: ტელეფონზე: (+995 32) 44 21 80; (+995 32) 93 69 41; ფაქსი: (+995 31) 93 69 41.”


მუხლი 2
ეს ბრძანება ამოქმედდეს გამოქვეყნებისთანავე.

